ai4bharat/Pralekha huggingface dataset:
وزیراعظم کا دفتر
وزیر اعظم 23 نومبر کو اراکین پارلیمنٹ کے لئے کثیر منزلہ فلیٹوں کا افتتاح کریں گے
نئی دہلی، 21 نومبر 2020: وزیر اعظم جناب نریندر مودی 23 نومبر کو صبح 11 بجے اراکین پارلیمنٹ کے لئے تعمیر کیے گئے کثیر منزلہ فلیٹوں کا ویڈیو کانفرنسنگ کے توسط سے افتتاح کریں گے۔ اس موقع پر لوک سبھا کے اسپیکر جناب اوم برلا بھی موجود ہوں گے۔
یہ فلیٹ نئی دہلی میں ڈاکٹر بی ڈی مارگ پر واقع ہیں۔ یہ 76 فلیٹس تقریباً 80 برس سے زیادہ پرانے آٹھ بنگلوں کی زمین پر ازسر نو تعمیر کیے گئے ہیں۔ ان فلیٹوں کی تعمیر پر منظور شدہ رقم کا 14 فیصد پیسہ کم خرچ ہوا ہے اور کووِڈ۔19 وبائی مرض کے باوجود کافی کم عرصے میں یہ کام مکمل کیا گیا ہے۔
ان فلیٹوں کی تعمیر کے دوران مختلف گرین بلڈنگ پہل قدمیوں کو مدنظر رکھا گیا۔ اس کے تحت فلائی ایش اور تعمیر اور منہدم کی گئیں عمارتوں سے نکلے کچرے سے تیار اینٹوں کا استعمال کرنے کے ساتھ ساتھ تھرمل انسولیشن کے لئے دوہری گلیزڈ کھڑکیاں اور توانائی کی بچت کرنے والی ایل ای ڈی لائٹ فٹنگز، لائٹ کنٹرول کے لئے سینسر، کم بجلی کھپت یقینی بنانے کے لئے وی آر وی نظام سے آراستہ ایئر کنڈیشنر، پانی کی بچت کرنے والی کم بہاؤ والی ٹونٹیاں، بارش کا پانی جمع کرنے کا نظام اور شمسی پلانٹ لگائے گئے ہیں۔
وزیراعظم کا دفتر
وزیراعظم نریندر مودی نے رتھ یاترا کے موقع پر عوام کو مبارک باد دی
نئی دہلی، 23 جون 2020،
وزیراعظم جناب نریندر مودی نے رتھ یاترا کے موقع پر عوام کو مبارک باد دی ہے۔
وزیراعظم نے کہا کہ بھگوان جگن ناتھ کی رتھ یاتراکے مقدس موقع پر آپ سبھی کو میری دلی خواہشات پیش ہیں۔ میری خواہش ہے کہ عقیدت اور بھگتی سے بھری یہ یاترا ملک کے لوگوں کی زندگی میں سکھ، خوش حالی، خوش قسمتی اور بہتری لے کر آئے۔ جے جگن ناتھ۔
۔۔۔۔۔۔۔۔۔۔۔
U-3436
م ن۔ ح ا۔ ت ع۔
(
وزیراعظم کا دفتر
وزیراعظم نے 32 ویں پرگتی بات چیت کی صدارت کی
نئی دہلی،22؍جنوری،وزیراعظم نریندر مودی نے آج پرگتی کی سال 2020 کی پہلی میٹنگ کی صدارت کی۔سرگرم حکمرانی اور بروقت نفاذ کے لئے آئی سی ٹی پر مبنی کثیر ماڈل والے پلیٹ فارم پرگتی کے ذریعے یہ وزیراعظم کی 32 ویں گفتگو تھی۔ اس گفتگو میں مرکزی اور ریاستی حکومتیں شامل ہوتی ہیں۔
پرگتی کی آج کی میٹنگ میں وزیراعظم نے کُل 11 چیزوں پر بات چیت کی، جن میں 9 التوا میں پڑے پروجیکٹ ہیں۔ 24 ہزار کروڑ روپے سے زیادہ کی لاگت والے یہ 9 پروجیکٹ ، 9 ریاستوں یعنی اڈیشہ ، تلنگانہ، مہاراشٹر، جھارکھنڈ ، بہار ، کرناٹک ، آندھرا پردیش ، کیرالہ اور اترپردیش اور تین مرکزی وزارتوں میں نافذ کئے جارہے ہیں۔ ان میں ریلوے کی وزارت میں تین، سڑک ٹرانسپورٹ اور شاہراہوں کی وزارت میں 5 ، جبکہ پیٹرولیم اور قدرتی گیس کی وزارت کے تحت ایک پروجیکٹ ہے۔
انشورنس اسکیم - پی ایم جے جے بی وائی اور پی ایم ایس بی وائی اسکیموں کے تحت پیش رفت کا جائزہ لیا گیا۔
وزیراعظم نے میٹنگ کے دوران مالی خدمات کے محکمے کے تحت آنے والی انشورنس اسکیموں – پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  سے متعلق شکایات اور ان کے ازالے میں کارکردگی کا بھی جائزہ لیا۔
وزیراعظم نے ای – حکمرانی کے ذریعے مؤثر پولیسنگ کے جامع اور مربوط نظام - کرائم اینڈ کریمینل ٹریکنگ نیٹ ورک این سسٹم  کے تحت پیش رفت کا بھی جائزہ لیا۔
پچھلے 31 پرگتی پروگراموں میں وزیراعظم 12.30 لاکھ کروڑ روپے کی سرمایہ کاری کے 269 پروجیکٹوں کا جائزل لے چکے ہیں۔ وزیراعظم نے 17 مختلف شعبوں میں حکومت کے 47 پروگراموں اور اسکیموں سے متعلق شکایات کے ازالے کا بھی جائزہ لیا۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-328
(
|
صحت اور خاندانی بہبود کی وزارت
|
کووڈ-19 ٹیکہ کاری کی تازہ ترین صورتحال – 237واں دن
بھارت کی مجموعی ٹیکہ کاری کوریج 72 کروڑ کے سنگ میل کو عبور کرگئی
انسٹھ لاکھ سے زیادہ ویکسین کی خوراکیں آج شام 7بجے تک دی گئیں
ایک اہم کامیابی حاصل کرتے ہوئے بھارت میں کووڈ-19 ٹیکہ کاری کی مجموعی تعداد 72 کروڑسے تجاوز کرگئی۔ مزید یہ کہ ،شام 7 بجے تک موصولہ رپورٹ کے مطابق آج 59 لاکھ سے زائد خوراکیں دی گئی ہیں۔ توقع ہے کہ روزانہ کی جا رہی ٹیکہ کاری کی شرح میں آج رات دیر گئے تک حتمی رپورٹس کی اشاعت کے ساتھ اضافہ ہوگا۔
ملک میں کووڈ -19 سے سب سے زیادہ غیر محفوظ افراد کے لئے ،ٹیکہ کاری پروگرام ان کی حفاظت کے لئے ایک بہترین وسیلہ ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر علیحدہ کیا گیا ہے:
|
|
لگائے گئے ٹیکوں کی مجموعی تعداد
|
|
صحت سے متعلق کارکنان
|
|
پہلی خوراک
|
|
1,03,62,759
|
|
دوسری خوراک
|
|
85,53,923
|
|
صف اوّل کے کارکنان
|
|
پہلی خوراک
|
|
1,83,34,730
|
|
دوسری خوراک
|
|
1,38,60,781
|
|
18تا44 سال کی عمر کے افراد
|
|
پہلی خوراک
|
|
28,95,61,314
|
|
دوسری خوراک
|
|
3,98,71,140
|
|
45سال سے 59 سال کی عمر کے افراد
|
|
پہلی خوراک
|
|
14,10,95,947
|
|
دوسری خوراک
|
|
6,10,62,237
|
|
60 سال سے زیادہ عمر کے افراد
|
|
پہلی خوراک
|
|
9,18,39,822
|
|
دوسری خوراک
|
|
4,84,29,720
|
|
مجموعی طور پر دی گئی پہلی خوراک
|
|
55,11,94,572
|
|
مجموعی طور پر دی گئی دوسری خوراک
|
|
17,17,77,801
|
|
مجموعی تعداد
|
|
72,29,72,373
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
بتاریخ:09؍ستمبر،2021 
|
|
صحت سے متعلق کارکنان
|
|
پہلی خوراک
|
|
491
|
|
دوسری خوراک
|
|
14,196
|
|
صف اوّل کے کارکنان
|
|
پہلی خوراک
|
|
671
|
|
دوسری خوراک
|
|
58,120
|
|
18تا44 سال کی عمر کے افراد
|
|
پہلی خوراک
|
|
28,93,658
|
|
دوسری خوراک
|
|
11,08,919
|
|
45سال سے 59 سال کی عمر کے افراد
|
|
پہلی خوراک
|
|
7,34,304
|
|
دوسری خوراک
|
|
5,15,188
|
|
60 سال سے زیادہ عمر کے افراد
|
|
پہلی خوراک
|
|
3,59,116
|
|
دوسری خوراک
|
|
2,66,157
|
|
مجموعی طور پر دی گئی پہلی خوراک
|
|
39,88,240
|
|
مجموعی طور پر دی گئی دوسری خوراک
|
|
19,62,580
|
|
مجموعی تعداد
|
|
59,50,820
ملک میں کووڈ -19 سے سب سے زیادہ غیر محفوظ افراد کے لئے ،ٹیکہ کاری پروگرام ان کی حفاظت کے لئے ایک بہترین وسیلہ ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
محنت اور روزگار کی وزارت
مہاجرکارکنوںکارجسٹریشن
نئی دہلی،10 فروری 2021/وزارتمحنتوروزگارنےغیرمنظمشدہکارکنوںکاقومیڈیٹابیس  تیارکرنےکیتجویزپیشکیہے،جوآدھارکےساتھوابستہغیرمنظمتنظیموںاورتارکینوطنکارکنوںکاایکجامعڈیٹابیسہوگا۔ اسمیںملازمتکیزیادہسےزیادہفراہمیکےلیےنام،پیشہ،پتہ،پیشہکیقسم،تعلیمیقابلیت،ہنرکیاقساماورخاندانیتفصیلاتوغیرہکیتفصیلاتموجودہوںگیاورانکومعاشرتیتحفظکیاسکیموںکےفوائدفراہمکئےجائیںگے۔
تارکینوطنمزدوروںکےمفاداتکوتحفظفراہمکرنےکےلئے،مرکزیحکومتنےبینریاستیتارکینوطنملازمین  ایکٹ، 1979 نافذکیاتھا۔اسقانونکوابپیشہورانہحفاظت،صحتاورورکنگکنڈیشنکوڈ2020 میںشاملکرلیاگیاہےاوراسے 20 ستمبر 2020 کومطلعکیاگیاہے۔ مذکورہبالاکوڈجوعامطورپراوایسایچکوڈکےنامسےجاناجاتاہے،مہذبورکنگشرائط،کمسےکماجرت،شکایاتکےازالےکےطریقہکار،بدسلوکیاوراستحصالسےتحفظ،مہارتمیںاضافہاورمعاشرتیسلامتیکومہاجرکارکنوںسمیتمنظماورغیرمنظمکارکنوںکےتمامقسمکےلئےمہیاکرتاہے۔ اسضابطہکااطلاقہراسادارے  پرہوتاہےجسمیںدسیازیادہبینریاستیتارکینوطنمزدورملازمہیںیاپچھلےبارہمہینوںکےکسیبھیدنملازمہوتےتھے۔
یہمعلوماتمحنتاورروزگارکےوزیرمملکت جنابسنتوشکمارگنگوارنےآجراجیہسبھامیںایکسوالکےتحریریجوابمیںدی۔
ش ح۔ ش ت۔ج
Uno-1388
(Visitor Counter : 151
شمال مشرقی ریاستوں کی ترقی کی وزارت
اس انڈیکس کو NE ریاستوں اور وزارت کی طرف سے تمام شعبوں میں مداخلت کے لیے پالیسی ٹول کے طور پر استعمال کیا جانا چاہیے: جی کشن ریڈی
”ضلع ایس ڈی جی انڈیکس اور ڈیش بورڈ کی تیاری وزیراعظم کی کوآپریٹو اور مسابقتی وفاقیت کا منتر ہے“: شمال مشرقی خطے کی ترقی، سیاحت و ثقافت کے وزیر جی کشن ریڈی۔
ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے کہا کہ ”ضلع ایس ڈی جی انڈیکس اور ڈیش بورڈ کی تیاری وزیر اعظم کے تعاون اور مسابقتی وفاقیت کے منتر کی ایک بہترین مثال ہے۔“
شمال مشرقی خطے کے ضلع ایس ڈی جی انڈیکس اور ڈیش بورڈ کے اجرا کے موقع پر خطاب کرتے ہوئے جناب جی کشن ریڈی نے کہا کہ تمام آٹھ ریاستیں، نیتی آیوگ، اور شمال مشرقی خطے کی ترقی کی وزارت ایک مشترکہ ایجنڈے پر کام کرنے کے لیے اکٹھے ہوئے ہیں۔ اجرا میں ڈاکٹر راجیو کمار، وائس چیئرمین، نیتی آیوگ، جناب بی ایل ورما، معزز وزیر برائے تعاون و DoNER، جناب امیتابھ کانت، سی ای او، نیتی آیوگ، محترمہ نادیہ رشید، رہائشی نمائندہ، یو این ڈی پی انڈیا، اور دیگر سینیئر سرکاری افسران شامل تھے بشمول ریاستوں کے چیف سیکریٹری جو ویڈیو کانفرنس کے ذریعے شامل ہوئے۔
وزیر موصوف نے یہ بھی مشاہدہ کیا کہ چونکہ اعداد و شمار کی دستیابی ڈیٹا پر مبنی فیصلہ سازی کی اجازت دیتی ہے، اس سے اضلاع کے مابین مسابقتی جذبہ پیدا ہو سکتا ہے اور انھیں اپنی کارکردگی کو بہتر بنانے کی طرف کام کرنے کا موقع مل سکتا ہے۔ جناب جی کشن ریڈی نے مزید کہا کہ ”میرا ماننا ہے کہ اس انڈیکس کو شمال مشرقی ریاستوں اور وزارت کی طرف سے تمام شعبوں میں مداخلت کے لیے پالیسی ٹول کے طور پر استعمال کرنا چاہیے۔“
پائیدار ترقی کے اہداف 16 پیرامیٹرز میں پیش رفت کو ٹریک کرتے ہیں جن میں غربت کا خاتمہ، صفر بھوک، اچھی صحت، معیاری تعلیم، صنفی مساوات، صاف پانی اور صفائی، سستی اور صاف توانائی، مناسب کام اور معاشی ترقی، صنعت، جدت اور انفراسٹرکچر، عدم مساوات کو کم کرنا، پائیدار شہر اور کمیونٹیز، آب و ہوا، زمین پر زندگی، امن انصاف اور مضبوط ادارے اور ذمہ دار کھپت اور پیداوار شامل ہیں۔
اس سے پہلے، شمال مشرقی خطے کی ترقی کی وزارت نے انڈیکس کے اجرا کے موقع پر ٹویٹ کیا تھا: ” @MDoNER_India اور @NITIAayog نے شمال مشرقی ضلع پائیدار ترقی کی ہدف انڈیکس رپورٹ اور ڈیش بورڈ 2021-22 کا پہلا ایڈیشن لانچ کیا۔“
جدید اور قابل تجدید توانائی کی وزارت
بائیو انرجی ریسرچ میں حالیہ پیشرفت پر بین الاقوامی کانفرنس 9 سے 12 اکتوبر 2023 کے دوران ایس ایس ایس – این آئی بی ای، کپورتھلا میں منعقد ہوگی۔
جدید اور قابل تجدید توانائی کی وزارت، حکومت ہند کے تحت ایک خودمختار ادارے سردار سورن سنگھ نیشنل انسٹی ٹیوٹ آف بائیو انرجی  کے ذریعہ "بائیو انرجی ریسرچ میں حالیہ پیشرفت پر بین الاقوامی کانفرنس - 2023"  9 سے12 اکتوبر 2023 کے دوران منعقد کی جا رہی ہے۔ ۔ بین الاقوامی کانفرنس کا چوتھا ایڈیشن، جو کپورتھلہ، پنجاب کے انسٹی ٹیوٹ کیمپس میں منعقد ہو رہا ہے، حکومت، صنعت، اکیڈمی، اور تحقیق سے تعلق رکھنے والے بائیو انرجی شعبہ کے شراکت داروں کو یکجا کرتا ہے۔
کانفرنس کے وسیع موضوعات ہیں بایوماس ریسورس مینجمنٹ؛ بایوماس / فضلہ کو توانائی میں تبدیل کرنا؛ بایوماس ویلیورائزیشن / فضلہ کو ویلیو ایڈڈ مواد میں تبدیل کرنا ؛ بائیو انرجی سسٹم کی ماڈلنگ؛ اور بائیو ریفائنری اور بائیو ہائیڈروجن۔ کانفرنس کے ان موضوعات پر مکمل اور تکنیکی اجلاس طے کیے گئے ہیں۔
کانفرنس کا افتتاح جدید اور قابل تجدید توانائی اور کیمیکل اور کھاد کے مرکزی وزیر مملکت جناب بھگونت کھوبا کر رہے ہیں۔ وزیرموصوف جدید اور قابل تجدید توانائی کی وزارت کے قومی بایو انرجی پروگرام کے لیے تشہیر اور بیداری مہم کا بھی افتتاح کریں گے۔ جدید اور قابل تجدید توانائی کے محکمہ کے سکریٹری شری بھوپندر سنگھ بھلا اور ڈائریکٹر، آئی آئی ٹی روڑکی، پروفیسر کے کے پنت بھی افتتاح کے لیے موجود ہوں گے۔
تقریب میں دنیا بھر سے رجسٹرڈ شرکاء کی زبانی/پوسٹر پریزنٹیشنز بھی شامل ہوں گی۔ کانفرنس کے آخری دن، مندوبین بائیو انرجی پلانٹ کا دورہ بھی کریں گے۔
کانفرنس کا شیڈول یہاں پایا جا سکتا ہے۔
فوسل ایندھن کے بے تحاشہ استعمال کی وجہ سے توانائی کی حفاظت اور ماحولیاتی تحفظ دنیا بھر میں درپیش بڑے چیلنجز ہیں۔ بائیو انرجی کے شعبے میں تحقیقی سرگرمیاں، جن میں بائیو ہائیڈروجن، بائیو ڈیزل، بائیو ایتھانول، بائیو میتھینیشن، بائیو ریفائنری، بائیو ماس گیسیفیکیشن، بائیو ماس کک اسٹو، کاربونیسیئس مواد وغیرہ شامل ہیں، فوسل فیول کی جگہ لینے کی صلاحیت کی وجہ سے دنیا بھر میں بے مثال توجہ حاصل کر رہے ہیں۔ ایس ایس ایس – این آئی بی ای نے 2011 سے 'بائیو انرجی ریسرچ میں حالیہ پیشرفت' پر تین کانفرنسیں منعقد کی ہیں۔ ان میں بائیو انرجی کے شعبہ میں تحقیق و ترقی کی کوششوں، پالیسیوں اور فیلڈ کے تجربات کا احاطہ کیا گیا اور ماہرین تعلیم، اسکالرز، صنعتوں اور پالیسی سازوں کی پرجوش شرکت کا مشاہدہ کیا۔ اب منعقد ہونے والی چوتھی کانفرنس ان پر استوار کرنے اور پچھلی کانفرنسوں کے عالمی دائرہ کار کو بڑھانے کی کوشش کرے گی۔ کانفرنس کے بارے میں مزید معلومات، کانفرنس کی ویب سائٹ: https://www.icrabr.com/ پر مل سکتی ہیں۔
وزیراعظم کا دفتر
وزیر اعظم نے یوگ گورو سوامی ادھیاتما نند جی کی رحلت پر رنج و غم کا اظہار کیا
نئی دہلی، 8 مئی 2021: وزیر اعظم جناب نریندر مودی نے یوگ گورو سوامی ادھیاتما نند جی کی رحلت پر گہرے رنج و غم کا اظہار کیا ہے۔
ایک ٹوئیٹ میں ، وزیر اعظم نے انہیں خراج عقیدت پیش کیا اور گہرے روحانی موضوعات کو سہل طریقے سے سمجھانے کے ان کے انداز کو یاد کیا۔ وزیر اعظم نے یاد کیا کہ کیسے یوگ تعلیم کے ساتھ ساتھ سوامی جی نے احمدآباد کے شیو نند آشرم کے زیر اہتمام متعدد تعمیری پہل قدمیوں کے توسط سے سماج کی خدمت بھی انجام دی۔
وزارت دفاع
بھارتی بحریہ نے سب سے پرانے ہائیڈرو گرافک سروے جہاز آئی این ایس سندھایک کو ڈی کمیشن کیا
نئی دہلی، 4 جون 2021، ملک کی چالیس برس تک شاندار خدمات انجام دینے کے بعد 4 جون 2021 کو بروز جمعہ وشاکھا پٹنم میں نیول ڈوک یارڈ میں بھارتیہ بحریہ کے سب سے پرانے ہائیڈرو گرافک سروے جہاز آئی این ایس سندھایک کو ڈی کمیشن  کیا گیا۔کورونا عالمی وبا کی وجہ سے جہاز کو ایک سادہ تقریب کے ساتھ ڈی کمیشن کیا گیاجس میں قومی پرچم اور بحریہ کا جھنڈا اور ڈی کمیشننگ جھنڈی، تقریب کے مہمان خصوصی – بحریہ کی مشرقی کمان کے فلیگ آفیسر کمانڈنگ انچیف وائس ایڈمرل اجیندر بہادر سنگھ، اےوی ایس ایم ، وی ایس ایم کی موجودگی میں غروب آفتاب کے وقت جھکائے گئے۔ ڈی کمیشننگ کی تقریب میں حکومت ہند کے چیف ہائیڈرو گرافر وائس ایڈمرل ونے بَدھوار اور اے وی ایس ایم، این ایم اور موجودہ ہائیڈرو گرافر نے شرکت کی اور باہر رہنےوالے عملے کے سابق ارکان اور ریٹائرڈ فوجیوں نے ورچوول طریقے سے لائیو اسٹریمنگ کے ذریعہ شرکت کی۔
بھارتیہ بحریہ کی شاندار خدمت کے 40 برسوں کے دوران آئی این ایس سندھایک نے بھارتی جزیرہ نما کے مغربی اور مشرقی ساحلوں، بحیرہ انڈو مان میں 200 سے زیادہ بڑے ہائیڈرو گرافک سروے کئے اور سری لنکا، میانمار اور بنگلہ دیش سمیت پڑوسی ممالک میں سروے کئے۔ اس جہاز نے 1987 میں سری لنکا میں آپریشن پون، 2004 میں سونامی کے بعد انسانی مدد کے لئے آپریشن رینبو اور 2019 میں پہلی بھارت۔ امریکہ ایچ اے ڈی آر مشق ٹائیگر ٹرائیمف جیسی اہم کارروائیوں میں بھی شرکت کی۔
۔۔۔۔۔۔۔۔۔۔۔
ش ح۔ا گ۔ن ا۔
U-5152
(Visitor Counter : 107
صحت اور خاندانی بہبود کی وزارت
مرکزی وزیر صحت ڈاکٹر منسکھ منڈاویہ نے انڈین ریڈ کراس سوسائٹی ایمبولینسوں کو جھنڈی دکھا کر روانہ کیا
صحت اور خاندانی بہبود کے مرکزی وزیر ڈاکٹر منسکھ منڈاویہ اور صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج نرمان بھون، نئی دہلی سے 33 ایمبولینسوں  کو جھنڈی دکھا کر روانہ کیا۔ اس موقع پر کیمیکل اور فرٹیلائزر کے مرکزی وزیر مملکت جناب بھگوانت کھوبا بھی موجود تھے۔
مرکزی وزراء کو ایمبولینسوں کے ذریعے فراہم کی جانے والی سہولیات اور خدمات کے بارے میں بتایا گیا۔
ہندوستان میں کووڈ کے علاج و معالجہ کے لیے مختص فنڈز کے تحت، انٹرنیشنل فیڈریشن آف ریڈ کراس اینڈ ریڈ کریسنٹ سوسائٹیز  نے اے ایل ایس ایمبولینسز، بی ایل ایس ایمبولینسز، موبائل ہیلتھ یونٹس اور موبائل بلڈ کلیکشن وینز کے لیے کچھ فنڈز مختص کیے ہیں۔ 33 ایمبولینسیں طبی گاڑیوں کے پہلے لاٹ کا حصہ ہیں جو انڈین ریڈ کراس سوسائٹی  کی شاخوں کی صحت اور آفات سے نمٹنے کی صلاحیت کو بہتر بنانے کے لیے بھیجی جا رہی ہیں۔
آئی آر سی ایس نے کووڈ-19 کے خلاف جنگ میں ایک اہم کردار ادا کیا ہے اور وبائی امراض کے اثرات کو کم کرنے میں زبردست پیمانے پر تعاون کیا ہے۔ انہوں نے پورے ملک میں خون کی دستیابی کو یقینی بنانے کے لیے کئی کیمپ منعقد کیے ہیں۔ بڑی تعداد میں سرگرمیوں کے ساتھ کثیر جہتی ردعمل ایک تنظیم کے طور پر آئی آر سی ایس کی صلاحیت کا ثبوت ہے۔
کانکنی کی وزارت
کانکنی کی نگرانی کا نظام
کانکنی کا نگرانی نظام  کانکنی کے لیے مخصوص اراضی کے آس پاس غیر قانونی کانکنی کی سرگرمیوں کو روکنے میں کامیاب رہا ہے۔ یہ نظام ریاستی حکومتوں کی مدد کے لیے تیار کیا گیا تھا تاکہ غیر قانونی کانکنی کی سرگرمیوں کا پتہ لگایا جا سکے اور روکا جاسکے۔ یہ نظام کانکنی کے لیے مخصوص مقام کے آس پاس 500 میٹر تک سیٹلائٹ کی تصاویر کے ذریعے کسی بھی غیر معمولی سرگرمی کو تلاش کرتا ہے ،جس کا ممکنہ طور پر غیر قانونی طور پر کانکنی کا امکان ہوتا ہے ۔ اگر کوئی بھی غیر قانونی بات پائی جاتی ہے تو فوری طور پر نشاندہی کی جاتی ہے ۔ اس طرح پیدا ہونے والے محرکات متعلقہ ریاستی حکومتوں کو فیلڈ وزٹ کے ذریعے تصدیق کے لیے بھیجے جاتے ہیں۔ ایم ایس ایس کے لیے ایک صارف دوست موبائل ایپ شہریوں اور ریاستی حکومتوں کے لیے بھی تیار کی گئی ہے تاکہ رسائی میں آسانی اور شفافیت کو یقینی بنایا جا سکے۔ 4 مرحلوں میں 793 محرک پیدا کیے گئے ہیں اور 80 معاملات میں ریاستی حکومتوں کی طرف سے غیر مجاز کانکنی کی سرگرمیوں کی تصدیق کی گئی ہے۔ مائنز اینڈ منرلز  ایکٹ 1957 کی دفعہ 23 سی کے مطابق ریاستی حکومتیں غیر قانونی کانکنی کے معاملات میں کارروائی کرنے کی ذمہ دار ہیں۔
پیدا ہونے والے محرکات اور اس پر کی گئی کارروائی کی مرحلہ وار تفصیلات کا خلاصہ  درج ذیل ہے:
|
|
|
|
محرکات
|
|
تصدیق شدہ
|
|
غیر مجازی کانکنی کی تصدیق
|
|
Phase-I 
|
|
296
|
|
287
|
|
47
|
|
Phase-II 
|
|
52
|
|
45
|
|
5
|
|
Phase-II  
|
|
130
|
|
104
|
|
9
|
|
Phase-III 
|
|
177
|
|
97
|
|
12
|
|
Phase-IV -I 
|
|
61
|
|
24
|
|
7
|
|
Phase-IV -II (2022-
23)
|
|
77|
|
-
|
|
-جون 2023 ء میں پیدا ہوئے محرکات
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7562
(Visitor Counter : 33
وزیراعظم کا دفتر
جرمنی اور متحدہ عرب امارات کے دورے پر روانگی سےقبل وزیر اعظم کا بیان
نئی دہلی۔ 25 جون میں جرمنی کے چانسلرعزت مآب جناب اولاف شُولز کی دعوت پرجرمنی کی صدارت میں منعقد ہونے والے جی -7 سربراہی اجلاس کے لیے شلوس ایلماؤ، جرمنی کا دورہ کروں گا۔ گزشتہ ماہ ہند – جرمنی بین حکومتی مشاورت  کے بعد چانسلر شولز سے دوبارہ مل کر خوشی ہو گی۔
انسانیت کو متاثر کرنے والے اہم عالمی مسائل پر بین الاقوامی تعاون کو مستحکم کرنے کی کوشش میں، جرمنی نے دیگر جمہوریتوں جیسے ارجنٹائن، انڈونیشیا، سینیگال اور جنوبی افریقہ کو بھی جی 7 سربراہی اجلاس کے لیے مدعو کیا ہے۔ سربراہی اجلاس کے اجلاس کے نشستوں کے دوران، میں جی -7 کاونٹیوں ، جی -7 پارٹنر ممالک اور مہمان بین الاقوامی تنظیموں کے ساتھ ماحولیات، توانائی، آب و ہوا، خوراک کے تحفظ، صحت، انسداد دہشت گردی، صنفی مساوات اور جمہوریت جیسے اہم مسائل پر تبادلہ خیال کروں گا۔ میں سربراہی اجلاس کے موقع پر کچھ شریک جی -7 اور مہمان ممالک کے رہنماؤں سے ملاقات کی توقع کرتا ہوں۔
جرمنی میں قیام کے دوران ، میں پورے یورپ سے آئے ان تارکین وطن ہندوستانیوں سے بھی ملاقات کا متمنی ہوں، جو اپنی مقامی معیشتوں میں بہت زیادہ تعاون کر رہے ہیں اور یورپی ممالک کے ساتھ ہمارے تعلقات کو بھی فروغ دے رہے ہیں۔
ہندوستان واپسی پر، میں متحدہ عرب امارات کے سابق صدر اور ابوظہبی کے حکمران شیخ خلیفہ بن زید النہیان کے انتقال پر اظہار تعزیت کے لیے 28 جون 2022 کو متحدہ عرب امارات کے صدر اور ابوظہبی کے حکمران عزت مآب شیخ محمد بن زید النہیان سے ملاقات کے لیے ابوظہبی، متحدہ عرب امارات میں مختصر قیام کروں گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6892
(
بہت چھوٹی، چھوٹی اور درمیانی صنعتوں کی وزارت
کامیابی کی داستان : ایم ایس ایم ای نے خاتون صنعت کاروں کے لئے کامیابی کی راہ ہموار کی
آدھیا انٹر پرائزز: دلی میں قائم تین خاتون صنعت کاروں کی کمپنی ہے۔ یہ کمپنی مختلف نوعیت اور زمروں کے بیگ بناتی ہے، جن میں بیک پیک، اسکول بیگ، جم بیگ، سفری بیگ وغیرہ شامل ہیں۔ ایم ایس ایم ای-ڈی آئی نئی دلی کی مدد سے یونٹ خود کو ایم ایس ایم ای کے زمرے میں رجسٹرڈ کرانے میں کامیاب ہوئی۔ لہذا کریڈٹ کی مدت میں خاطر خواہ کمی ہو گئی اور اس کے نتیجے میں ان کی رقومات اور منافع میں بہت بہتری آئی۔
ایم ایس ایم ای کی چمپئن ڈیسک نے انہیں کاروبار کی نئی راہوں کی جانب رہنمائی کی اور ان کی مصنوعات کے لئے مزید زمروں اور پلیٹ فارموں سے واقف کرایا۔ یونٹ نے ایم ایس ایم ای - ڈی آئی کی جانب سے کی گئی مدد اور تعاون کا اعتراف کیا، جس کے ذریعے انہیں آئی آئی ٹی ایف 2021 میں حصہ لینے کا موقع ملا، جہاں انہیں دیسی اور برآمداتی مواقع حاصل ہوئے۔
ریلوے کی وزارت
کاشتکاروں کیلئے وسیع ترغیب فراہم کرتے ہوئے نوٹیفائیڈ پھلوں اور سبزیوں کیلئے کسان ریل مال بھاڑا نقل و حمل میں 50فیصد کی رعایت
آم، کیلا، امرود، کیوی، لیچی، پپیا، موسمی،سنترہ، کینو، لائم، لیمن، انناس، انار، جیک فروٹ، سیب، بادام، آونلہ، لذیذپھل اور ناشپاتی اور سبزیاں جیسے - فرانسیسی پھلیاں، بِٹر گارڈ، بیگن، لال مرچ، گاجر، گوبھی، ہری مرچ، بھنڈی، ککڑی، مٹر، لہسن، پیاز، آلو اور ٹماٹر کو فوری طور پر فائدہ سے فائدہ اٹھانے کیلئے
ایم او ایف پی آئی کی اسکیم آپریشن گرینس ‘ٹاپ ٹو ٹوٹل‘ اسکیم کے تحت ، وزارت ریلوے اور وزارت فوڈ پروسیسنگ انڈسٹریز نے نوٹیفائیڈ پھلوں اور سبزیوں کی نقل و حمل پر 50 فیصد سبسڈی دینے کا فیصلہ کیا ہے
یہ سبسڈی کسان ریل ٹرینوں پر 14.10.2020 سے لاگو ہوچکی ہے
نئی دلی، 15 ؍ اکتوبر،وہ کسان جو ریل کی خدمات حاصل کرتے ہیں، ان کے لئے مزید معاونت اور ترغیب کے طور پر، وزارت ریلوے اور وزارت فوڈ پروسیسنگ انڈسٹریز نے نوٹیفائیڈ پھلوں اور سبزیوں کی نقل و حمل پر 50 فیصد سبسڈی  دینے کا فیصلہ کیا ہے، جو کسانوں کو براہ راست دی جائے گی۔ اس کے لئے ایم او ایف پی آئی وزارت ریلوے کو ضروری فنڈمہیا کرے گی۔
یہ سبسڈی کسان ریل ٹرینوں پر 14.10.2020 سے لاگو ہوچکی ہے۔
سبسڈی کے تحت آنے والی اشیا:
پھل:آم، کیلے، امرود، کیوی، لیچی، پپیتا، موسمی،سنترہ، کینو، لائم، لیمن، انار، جیک فروٹ، سیب ، بادام ، آونلہ، لذیذ پھل اور ناشپاتیاں۔
سبزیاں : فرانسیسی پھلیاں ، کڑوی لوکی، بیگن، لال مرچ، گاجر، گوبھی،ہری مرچ ، بھنڈی، ککڑی، مٹر ، لہسن، پیاز، آلو اور ٹماٹر۔
وزارت زراعت یا ریاستی حکومت کی سفارش کی بنا پر مستقبل میں کسی بھی طرح کے پھل ؍سبزی کو شامل کیا جاسکتا ہے۔
کسان ریل کسانوں اور صارفین دونوں کو فائدہ پہنچانے والی ہے اورتیز آمدورفت کے ذریعہ کم وقت میں زرعی مصنوعات کو ملک کے ایک کونے سے دوسرے کونے تک پہنچانا یقینی بناتی ہے۔ چھوٹے کسانوں اور چھوٹے تاجروں کی ضروریات کو پورا کرنے والی کسان ریل نہ صرف گیم چینجر بلکہ لائف چینجر بھی ثابت ہو رہی ہے کیونکہ یہ کسانوں کی آمدنی میں اضافہ کی کوشش کو پورا کرتی ہے۔
کسان ریل یقینی طور پر تیز رفتاری اور سستی نقل و حمل کے اور بہتر قیمت کی یقین دہانی کے ساتھ کسانوں کی زندگیوں کو تبدیل کررہی ہے، بغیر کسی رکاوٹ کے اشیا کی دستیابی کو یقینی بناتی ہے۔ زرعی پیداوار کی بربادی کو روکتی ہے، جس سے کسانوں کی آمدنی میں اضافہ کرنے کی گنجائش وسیع ہو جاتی ہے۔
کسان ریل کی حیثیت:
- پہلی کسان ریل: سابق دیولالی  سے دانا پور  تک، کا افتتاح 07.08.2020 کو ہفتہ وار ٹرین کے طور پرہوا۔ اس کے بعد عوامی مطالبہ پر ٹرین کو مظفر پور  تک بڑھا دیا گیا اور اسےہفتے میں دو بار کر دیا گیا ۔ اس کے علاوہ ، سانگلہ اور پونے سے تعلق رکھنے والے لنک کوچ بھی متعارف کرائے گئے ہیں، جو منماڈ میں اس کسان ریل سے جڑتے ہیں۔
- دوسری کسان ریل اننت پور  سے آدرش نگر دہلی جانے والی کا افتتاح 09.09.2020 کو ہفتہ وار ٹرین کے طور پر ہوا۔
- تیسری کسان ریل : بنگلورو  سے حضرت نظام الدین  تک - کا افتتاح 09.09.2020 کو ہفتہ وار ٹرین کے طور پر ہوا۔
- چوتھی کسان ریل : ناگپور اور وارد اورنج سٹی  سے آدرش نگر دہلی تک - کا افتتاح 14.10.2020 کو ہوا۔
یہ امر قابل ذکر ہے کہ ہندوستانی ریلوے مال بردار ٹرینوں کے ذریعے زرعی مصنوعات کو منتقل کرنے کے لئے مستقل کوششیں کر رہا ہے۔ لاک ڈاؤن کے دوران بھی، ہندوستانی ریلوے کی مال بردار ٹرینیں اشیائے ضروریہ کی مسلسل فراہمی کو یقینی بنانے کے لئے چلائی جاتی رہیں تاکہ ملک کے کسی بھی حصے کو کسی مشکل کا سامنا نہ کرنا پڑے۔ گندم، دالیں، پھل اور سبزیوں کی لوڈنگ میں بہتری لانے کیلئے ان ٹرینوں میں مزید ریک لگوائے گئے ہیں۔
کیمیکلز اور فرٹیلائزر کی وزارت
بھارت میں کوروناوائرس کی روک تھام کی دواؤں کی دستیابی کی تازہ صورت حال
پریس نوٹ
دوا سازی کے محکمے نے چین میں ناول کورونا وائرس پھیلنے کے تناظر میں ملک میں دواؤں کی دستیابی کے مسئلے سے نمٹنے کےلیے دواؤں کے معیار کے کنٹرول سے متعلق مرکزی تنظیم  کی جوائنٹ ڈرگس کنٹرولر ڈاکٹر ایشورا ریڈی کی صدارت میں ایک کمیٹی تشکیل دی ہے۔
کمیٹی نے اپنی رپورٹ میں بتایا ہے کہ اے پی آئی کا سردست ذخیرہ دوائیں بنانے کے کیے دو سے تین مہینے کے لیے وافر ہوسکتا ہے۔اس نے کچھ سفارشات بھی پیش کی ہیں۔ کمیٹی نے مزید کہا ہے کہ چونکہ جہاں تک دواؤں کی دستیابی کا سوال ہے، ابھی تک کسی طرح کے ڈر خوف کی کوئی ضرورت نہیں ہے۔
کمیٹی کی سفارشات کی بنیاد پر محکمے نے دواؤں کی قیمت مقرر کرنے سے متعلق قومی اتھارٹی  ، بھارت کے دواؤں کے کنٹرولر جنرل  اور ریاستی سرکاروں کو ضروری ہدایات بھی جاری کی ہیں کہ وہ مارکیٹ میں مناسب قیمت پر اے پی آئی اور ان پر مشتمل دوائیں فراہم کرائیں۔ نیز بلیک مارکیٹنگ غیرقانونی ذخیرہ اندوزی اور ملک میں فرضی قلت ظاہر کرنے کو روکنے کے اقدامات کریں۔ این پی پی اے نے ریاستوں کے چیف سکریٹریوں کو لکھا ہے ، جس کی نقلیں صحت کے پرنسپل سکریٹریوں اور ریاست کے ڈرگس کنٹرولوں کو بھیجی ہیں، جس میں ان سے درخواست کی گئی ہے کہ وہ اے پی آئی اور ان سے بننے والی دواؤں کی پیداوار اور دستیابی پر قریبی نظر رکھیں، تاکہ ان کی ریاستوں اور مرکز کے زیر انتظام علاقوں میں ان دواؤں کی بلیک مارکیٹنگ اور غیرقانونی ذخیرہ اندوزی کو روکا جاسکے، جس سے کہ اس بات کو یقینی بنایا جاسکے کہ دواؤں کی قیمتوں کے کنٹرول سے متعلق حکم 2013 کی ان شقوں کی خلاف ورزی نہ ہو، جن کا تعلق قیمتیں مقرر کرنے اور قیمتوں میں اجازت کے مطابق اضافہ کیا جاتا ہے۔ اس سلسلے میں دواسازی کے محکمے نے ڈی جی ایف ٹی کو لکھا ہے کہ وہ 13 اے پی آئی اور ان سے بننے والی دواؤں پر روک لگا دے۔ یہ اے پی آئی ابتدائی طور پر چین کے ہبئی صوبے میں بنائی جاتی ہیں۔
تازہ ترین دستیاب معلومات کے مطابق زیادہ تر ان چینی کمپنیوں نے، جو دواسازی کے اجزا تیار کرتی ہیں، جزوی طور پر اپنا کام دوبارہ شروع کردیا ہے اور امید ہے کہ وہ مارچ کے آخر تک اپنا کام پوری طرح شروع کردیں گی۔ چین سے آنے والی اے پی آئی کی برآمدات پر کوئی پابندی نہیں ہے۔ چینی کمپنیاں بھارت کو برآمدات کے لیے تیار رہتی ہیں۔ البتہ لوجسٹکس کے شعبے نے اپنا کام دوبارہ پوری طرح شروع نہیں کیا ہے۔
۔۔۔۔۔۔۔۔۔۔۔۔
م ن ۔اس۔ ت ع۔
U-1024
(Visitor Counter : 70
وزارت دفاع
ہندوستان –کزاخستان مشترکہ فوجی مشق کازند-21 کی افتتاحی تقریب
نئی دہلی،یکم ستمبر2021: ہندوستان اور کزاخستان کی مشترکہ فوجی مشق ’’کازند-21‘‘ آج کزاخستان کے تربیتی نوڈ عائشہ بی بی میں شروع ہوگئی۔ یہ دونوں فوجوں کی سالانہ باہمی مشترکہ مشق کا پانچواں ایڈیشن ہے اور یہ 10 ستمبر 2021 تک جاری رہے گی۔ اس مشق کا چوتھا ایڈیشن ستمبر 2019 میں ہندوستان کے پتھوڑ گڑھ میں منعقدہوا تھا۔
کزاخستان سے 120 فوجیوں پر مشتمل دستہ اور ہندوستانی فوج سے 90 سپاہی شامل ہے۔ دونوں دستے دہشت گردانہ کارروائیوں سے مقابلہ کرنےکے شعبے میں اپنی مہارت اور تجربات ساجھا کریں گے۔ یہ مشق 48 گھنٹے کی ایک مشترکہ ویلی ڈیشن ایکسرسائز میں یکجا کی جائے گی جو 8 اور 9 ستمبر 2020 کے لیے تفویض کی گئی ہے۔ ویلی ڈیشن کی یہ مشق دونوں فوجوں کے سپاہیوں کے لیے آزمائش کا میدان ہوگا کیونکہ انھیں اس طرح کے منظرنامے میں حقیقی کارروائیوں کے چیلنجوں کا مقابلہ کرنا ہوگا۔
یہ مشق دونوں ملکوں کے درمیان بڑھتے ہوئے فوجی اور سفارتی تعلقات کو مزید بہتر بنانے کی راہ ہموار کریں گے۔ مشترکہ مشق سے دہشت گردی سے مقابلہ کرنے کے لیے دونوں ملکوں کے مضبوط عزم کی عکاسی بھی ہوتی ہے اور وہ دہشت گردی سے لڑنے کے لیے ہمیشہ کندھے سے کندھا ملاکر چلیں گے۔